da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en da da da da da da da da da de da da da da da da da da da da sv da da da da da da da da da da da da da en da da da sv cs de en en da fr ro war eu id da fr da da ca en fr da da
Booker til Nationalmuseet - Organisationen Danske Museer - ODM
En stilling som booker ved Nationalmuseets programenhed er ledig til besættelse snarest muligt.
Nationalmuseet København er i fuld gang med en vidtrækkende forandringsproces. Vi eksperimenterer og tester nye formater for omvisninger, udstillinger, undervisning og events. Vi søger derfor en booker til at sikre, at back end fungerer optimalt for at kunne give vores gæster en fremragende oplevelse, hver gang de besøger os. Bookeren skal sikre, at vores gæster får en upåklagelig og lydefri service lige fra billetkøb, til gæsten møder os live inde på museet. Dine arbejdsopgaver spænder vidt og derfor leder vi efter en booker, der trives i en livlig, til tider travl og afvekslende hverdag.
Undervisning og rundvisning er en af Nationalmuseets kerneydelser. Hvert år faciliterer vi tusinder af børn og unge samt et stort antal private grupper, der ønsker undervisning eller rundvisninger i vores imponerende samlinger og miljøer.
Som booker har du en række hovedopgaver. Du skal være det daglige bindeled mellem både skolerne og Nationalmuseet samt til turister og private grupper. Du skal via mail og telefonkontakt vejlede lærere og private grupper omkring museumsbesøg og tage imod og koordinere bestillinger af rundvisninger og undervisning for Nationalmuseet København, Klunkehjemmet og Musikmuseet.
Desuden skal du vagtplanlægge større publikumsrettede aktiviteter, herunder publikumsarrangementer i skoleferierne og omvisninger i højsæsonen, børnefødselsdage mv.
Herudover forekommer der løbende administrative opgaver som journalisering, klargøring af lønbilag og fakturering. Når du er tryg ved dine primære arbejdsopgaver, skal du sammen med vores koordinator for turismeområdet hjælpe til med at udbygge voucherområdet.
Du vil få en bred kontaktflade både i og uden for museet. Det kræver derfor, at du er god til at samarbejde, er topsystematisk og har lyst til at yde service på et højt niveau. Din dagligdag vil foregå i et dynamisk miljø, og du vil være i daglig kontakt med nogle af vores ca. 50 museums- og oplevelsesformidlere og alle vores kunder. I det daglige vil du primært indgå i vores engagerede enhed bestående af koordinatorer, studentermedarbejdere, frivillige, redaktører samt ansvarlige oplevelses– og læringsdesignere.
Vi vil ved stillingens besættelse lægge vægt på, at du:
Har en kontoruddannelse eller tilsvarende
Har organisatorisk talent med næse for koordinering og planlægning
Har erfaring med booking eller telefonbetjening
Har erfaring med skemalægning og bookingsystemer
Har et godt overblik og evne til at arbejde struktureret, også i travle situationer
Har kendskab til Navision, Typo3, mTime, Workflow og DBRS eller lignende bookingsystem
Har veludviklede samarbejds- og kommunikationsevner
Kan formulere dig mundtligt og skriftligt på dansk
Behersker engelsk i skrift og tale
Har vilje og evne til at arbejde i en organisation, der løbende ændrer sig
En bred kulturhistorisk interesse
Arbejdsstedet er Nationalmuseets hovedsæde, Prinsens Palæ, i hjertet af København. Arbejdstiden er 37 timer ugentligt. Du skal være forberedt på, at der vil forekomme arbejde om aftenen, i weekender og på helligdage.
Løn- og ansættelsesvilkår fastsættes i henhold den til enhver tid gældende OAO-S-fællesoverenskomst samt Organisationsaftale mellem Finansministeriet og HK.
Nationalmuseet arbejder aktivt for ligestilling blandt medarbejderne og opfordrer derfor alle interesserede, uanset personlig baggrund, til at søge stillingen.
Skriftlig ansøgning med oplysning om uddannelse og hidtidig beskæftigelse sendes via vores elektroniske rekrutteringssystem på Nationalmuseets hjemmeside www.natmus.dk/job og skal være museet i hænde senest fredag den 16. september 2022. Vi afholder ansættelsessamtaler den 26. september 2022.
Yderligere oplysninger om stillingen kan indhentes hos bookingkoordinator Solveig Hansen på mail: solveig.hansen@natmus.dk eller hos programchef Inga Paulsen Albertsen på mail: inga.paulsen.albertsen@natmus.dk. eller telefon: 41205665. Oplysninger om Nationalmuseet kan indhentes på museets hjemmeside: www.natmus.dk.
Nationalmuseet er Danmarks kulturhistoriske hovedmuseum og et statsmuseum under Kulturministeriet. Nationalmuseet styrker historiebevidsthed og medborgerskab ved at belyse Danmarks og verdens kulturer og deres indbyrdes afhængighed. Ca. 655 medarbejdere er fordelt på 4 afdelinger: Forskning, Samling og Bevaring, Museer og Slotte, Nationalmuseet København samt Drift og Administration. Se mere om Nationalmuseet på www.natmus.dk
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her